เดียว ฟีโน่ เผย... "ซ้อมหนักเพราะเปลี่ยนคิว บู๊ล้างผลาญเป็นสไตล์ผม" ...... ผ่านไปแล้วหมาดๆสำหรับการแข่งขัน "Monkey SangSom 6 Red Open 2017" สนามที่ 2 ณ มังกี้ สนุกเกอร์ คลับ ซึ่งแชมป์เป็นของ "เดียว ฟีโน่" (สุรวุฒิ รุ่งสว่าง) ที่เปิดซิงคว้าแชมป์แสงโสมโอเพ่น ได้เป็นครั้งแรกของตัวเอง เปิดใจกับ SnookerSocietyว่า... "รายการนี้ผมตั้งใจมากๆเลยครับ เพราะอยากได้แชมป์แสงโสมอยู่แล้ว เคยมาถึงรอบชิงฯแต่ก็ได้แค่รอง ที่จริงครั้งนี้ผมอยู่สายก็แข็งมาก แต่ก็ผ่านมาได้ ถือว่าทำได้ตามที่ตั้งใจไว้ครับ" "ช่วงหลังๆมานี่ผมซ้อมบ่อยขึ้นครับเพราะเพิ่งเปลี่ยนคิว ทุกครั้งที่เปลี่ยนคิวผมจะต้องซ้อมให้มากขึ้นเพื่อปรับตัวเราให้เข้ากับคิวครับ" "ส่วนสไตล์การเล่นของผมยังเหมือนเดิมคือเล่นเกมบุกเป็นหลัก เกมบุกเป็นจุดเด่นของผมอยู่แล้วครับ สำหรับบางคนเห็นผมแทงอาจจะเรียกว่า...บู๊ล้างผลาญ ฮ่า ฮ่า ฮ่า" ..... เรื่อง : แอดฯชัช ภาพ : โต้ง แสงโสม